Îtalya qirkerdişê Armenîyan nas kerd û Fransa zî 24'ê Nîsane 1915’ê Qirkerdişê Armenîyan sey rojêka vîrardişî ya komare îlan kerde.
Îtalya de raydayîşê roja Çarşeme de 382 wekîlan rayê ‘e-ya’ yî seba naskerdişê qirkerdişê Armenîyan dayî, 43 wekîlî zî bêhet mendî. Kesan ê ke verê ci rayî dayî, nêbî. Dimayê raydayîşî heme wekîlî weriştî serê payan û seba qerarê çepikî  kuwayî.
Serekkomarê Fransa Emmanuel Macronî zî morê xo da binê qerarnameyê 24'ê Nîsane 1915’ê Qirkerdişê Armenîyan û sey rojêka vîrardişî ya komare îlan kerde.
Macronî verê cû bi eşkerayîyêk soz dabi ke 24'ê Nîsane biko “Roja Vîrardişî ya Qirkerdişê Armenîyan a Neteweyîye“. 24'ê Nîsane roja komkiştişê Jon Tirkan ê vera roşnvîranê Armenîyan ê Stembolî temsîl keno.
Macronî vernîya wextêkê kilmî eşkerayîyêk dayebî û dabi zanayene, babeta têkoşînê vera DAÎŞ'î, azadîyê bingeyênî, qirkerdiş û vîyarte, heqê merdiman de ê û Tirkîya têsere nêkenê û vatibi, “Seba hewcadarîya vîyarteyê prosesê sîyasî yê Sûrîye, babeta dîyalogî de zî amancê ma yê hemparî estê. Seba naye zî Tirkîya reyde dîyalog nêbo nêbeno.”
